Yangi Jeep Wrangler’ning dastlabki suratlari paydo bo‘ldi

Yangi avlod Jeep Wrangler avtomobilining dastlabki rasmiy suratlari paydo bo‘ldi. Mashinaning taqdimoti Los-Anjelesda 9-noyabrda bo‘lib o‘tishi kutilmoqda. Bu haqda “Korrespondent.net” xabar berdi.

Fotosuratlardan ko‘rinadiki, yangi ulovning avvalgilaridan farqli jihatlari ko‘p emas. Farqli jihatlar qatoriga yoritgichlar, bamperlar va qanotlarning yangi dizayni kiradi.
Shuningdek, alyuminiydan foydalanilgani hisobiga avtomobil 200 kilogrammga yengilroq bo‘lishi kutilmoqda.
Suratlarda beshta eshikli Jeep Wrangler Sahara va uchta eshikli Rubicon aks etgan.